**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottságának 2022. február 22-i ülésére**

**Javaslat Szombathely Megyei Jogú Város Önkéntes Koncepciójában és Stratégiájában megfogalmazott önkéntes munkával kapcsolatos hivatali feladatok elvégzésére**

Szombathely Megyei Jogú Város Közgyűlése a 96/2021. (IX. 30.) Kgy. számú határozata alapján döntött az önkéntes tevékenység további népszerűsítése, koordinálása céljából egy munkacsoport felállításáról, amelynek feladata a Nemzeti Önkéntes Stratégiába illeszkedő, stabil, jól szervezett önkéntes rendszer felépítése.

Szombathely Megyei Jogú Város Közgyűlése a 31/2022. (I.27.) Kgy. számú határozattal elfogadta Szombathely Megyei Jogú Város Önkéntes Koncepcióját és Stratégiáját, és egyúttal felkérte a Kulturális, Oktatási és Civil Bizottságot, vizsgálja meg, hogy az Önkéntes Stratégia elfogadását követően keletkező feladatok jövőbeni megvalósítása érdekében milyen humánerőforrás áll rendelkezésre a stratégiában foglalt önkéntes munkával kapcsolatos hivatali feladatok elvégzésére.

Tájékoztatom a Tisztelt Bizottságot, hogy a határozat értelmében a költséghatékonyságot is figyelembe véve megvizsgálásra került a fent említett feladatkör elvégzéséhez jelenleg rendelkezésre álló humánerőforrás.

Fentiekre tekintettel javaslom, hogy Szombathely Megyei Jogú Város Polgármesteri Hivatala által megbízási szerződéssel foglalkoztatott civil referens feladatköre egészüljön ki az önkéntes munkával kapcsolatos hivatali feladatok elvégzésével, ezen feladat ellátásért további bruttó 100.000, - Ft juttatásban részesül.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2022. február „ ”**

**(: Dr. László Győző :)**

**HATÁROZATI JAVASLAT**

**…../2022. (II.22.) KOCB. számú határozat**

A Kulturális, Oktatási és Civil Bizottság a „Javaslat Szombathely Megyei Jogú Város Önkéntes Koncepciójában és Stratégiájában megfogalmazott önkéntes munkával kapcsolatos hivatali feladatok elvégzésére” című előterjesztést a 31/2022. (I.27.) Kgy. számú határozat alapján megtárgyalta, megtárgyalta, és javasolja, hogy a Szombathely Megyei Jogú Város Polgármesteri Hivatala által megbízási szerződéssel foglalkoztatott civil referens feladatköre egészüljön ki az önkéntes munkával kapcsolatos hivatali feladatok elvégzésével, és a megbízási szerződés ennek megfelelően kerüljön módosításra.

**Felelős:**  Dr. Nemény András polgármester

Putz Attila, a Bizottság elnöke

Dr. László Győző alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője Németh Ákos tanácsnok közreműködésével,

Stéger Gábor, a Közgazdasági és Adó Osztály vezetője)

**Határidő:** 2022. március 1.